Virto ąžuolai

„Virto ąžuolai“ – 1976 m. Lietuvos kino studijoje pagal rašytojo J. Baltušio to paties pavadinimo novelę sukurtas meninis filmas. Drama. Spalvotas, plačiaekranis. Filmo trukmė – 88 min. TSRS kino teatruose filmas buvo rodomas pavadinimu „Венок из дубовых листьев“ („Ąžuolo lapų vainikas“).

 Kūrybinė grupė 
 Scenarijaus autoriai – Gytis Lukšas, Virgilijus Čepaitis
 Režisierius statytojas – Gytis Lukšas
 Antrasis režisierius – Valdas Jakniūnas
 Kompozitorius – Giedrius Kuprevičius
 Dirigentas – Saulius Sondeckis
 Operatorius statytojas – Algimantas Mockus
 Montažo režisierė – Mingailė Murmulaitienė
 Dailininkė statytoja – Filomena Linčiūtė-Vaitiekūnienė
 Kostiumų dailininkai – Filomena Linčiūtė-Vaitiekūnienė, L. Inčiūtė.

 Vaidina 
 Nijolė Lepeškaitė – Kazytė
 Vladas Bagdonas – Antanėlis („Skystimas“)
 Jonas Pakulis – Laurynas
 Juozas Jaruševičius – Stanislovas
 Eugenija Šulgaitė – motina
 Kazys Vitkus – tėvas
 Alfonsas Dobkevičius – Untulis
 Juozas Kisielius – Klemensas
 Violeta Podolskaitė – Elzė
 Kostas Smoriginas – Adomėlis („Čigonas“)
 Aras Lukšas – piemenukas
 Antanas Pikelis – kaimynas
 taip pat Karolis Dapkus, Milė Šablauskaitė, Ieva Gurinaitė-Paskienė ir kiti.

 Siužetas 

Filme pasakojama apie pasiturinčią šeimą, gyvenančią tarpukario Lietuvos kaime. Su trimis sūnumis Laurynu, Stanislovu ir Antanėliu atsisveikina mirštanti motina. Ji palaimina jaunėlį Antaną ir darbščią samdinę Kazytę, kad ji tapusi jo žmona, deramai juo rūpintusi. Jaunos moters atėjimas į šeimą sukelia sumaištį ne tik tarp brolių. Kazytė sujaukia ne vieno vyro gyvenimą, tačiau savo laimės taip ir neatranda.

Virto ąžuolai